Autoritățile din Galați au izolat zona unde se presupune că ar fi căzut o dronă. Sunt așteptate echipe specializate ale MApN pentru căutarea resturilor
Un echipaj de pompieri de la ISU Galați a fost chemat să securizeze zona din apropierea localității Zătun, unde se presupune că au căzut resturi ale unei drone. Intervenția a avut loc după ce, miercuri seară, au fost emise mesaje RO-Alert privind posibilitatea căderii unor obiecte din spațiul aerian.